Case ID: 1186112
Sentence 41: İş üzrə Şahid1 ibtidai istintaq zamanı verdiyi və məhkəmə zamanı elan olunaraq tədqiq edilmiş ifadəsində göstərmişdir ki, 8 avqust 2019-cu il tarixdə saat 17 radələrində 34-cü PŞ-nin yaxınlığında yerləşən marketdən özünə enerji içkisi almış, marketdən çıxan zaman mülki geyimdə olan iki nəfər yaxınlaşaraq xidməti vəsiqələrini göstərib 34-cü PŞnin əməkdaşları olduqlarını bildirmiş, narkotik vasitələrin qanunsuz dövriyyəsi ilə məşğul olmasında şübhəli bilinən Təqsirləndirilən şəxs adlı şəxsin müəyyən edilib ifşa olunması məqsədilə Xətai rayonu ərazisində keçiriləcək tədbirdə iştirak etməyi xahiş etmişlər, tədbirdə iştirak etməyə razılıq vermiş, daha bir nəfər hal şahidi qismində dəvət olunmuş, 34-cü PŞ-də hal şahidinin hüquq və vəzifələri izah olunduqdan sonra polis əməkdaşları ilə birlikdə Xətai rayonu, Balaxan Süleymanov küçəsi 47 saylı ünvana yollanmışlar, polis əməkdaşlarından başqa bir aqronom gəlmiş, bir qədər avtomobildə əyləşəndən sonra saat 18 radələrində polis əməkdaşları Təqsirləndirilən şəxs adlı şəxsi saxlayıb onu və digər hal şahidini Təqsirləndirilən şəxs saxlanıldığı yerə dəvət etmiş, polis əməkdaşları Təqsirləndirilən şəxs onun saxlanılma səbəbini izah etdikdən sonra tədbirin keçirilməsi ilə bağlı bir qərarla tanış etmiş, sonra polis əməkdaşları onu və digər hal şahidini Təqsirləndirilən şəxs təqdim etmiş, bundan sonra polis əməkdaşları Təqsirləndirilən şəxs üzərində və ya yaşadığı evdə dövriyyəsi qanunla qadağan olunmuş əşya və ya maddənin olub-olmamasını soruşmuş, olduğu halda həmin əşyaları və maddələri təqdim etməsini təklif etmiş, Təqsirləndirilən şəxs üzərində dövriyyəsi qanunla qadağan olunmuş hər hansı bir əşyanın və ya maddənin olmadığını bildirmiş, sonra polis əməkdaşı tərəfindən Təqsirləndirilən şəxs üzərinə baxış keçirilmiş, baxış zamanı Təqsirləndirilən şəxs üzərindən dövriyyəsi qanunla qadağan olunmuş hər hansı bir əşya və ya maddə aşkar edilməmiş, Təqsirləndirilən şəxs yaşadığı evdə narkotik vasitələrin olduğunu, evin arxa tərəfində isə həyətyanı torpaq sahəsində çətənə kollarını yetişdirdiyini bildirib, həmin narkotik vasitələri və çətənə kollarını təqdim edə biləcəyini bildirmiş, polis əməkdaşları Təqsirləndirilən şəxs yaşadığı evə və evin həyətyanı sahəsinə baxış keçirməli olduqlarını bildirmiş, bununla bağlı sonuncudan etirazının olub-olmadığını soruşmuşlar, Təqsirləndirilən şəxs yaşadığı evə və evin həyətyanı sahəsinə baxış keçirilməsinə etiraz etmədiyindən polis əməkdaşları Təqsirləndirilən şəxs yaşadığı ünvan 5 ünvana daxil olmuş, digər hal şahidi və polis əməkdaşları ilə birlikdə həmin ünvana daxil olmuş, evə baxış zamanı Təqsirləndirilən şəxs evin qonaq otağındakı masanın üzərində olan bir ədəd kiçik ölçülü elektron tərəzini, qəndqabının içərisindəki ot kütləsini, siqaretin gümüşü kağızından olan iki ədəd bükümü, iki ədəd penisilin şüşəsini və salfetə bükülmüş bir ədəd qırıq ampulanı, salfetə bükülmüş toxumları göstərərək həmin əşyaların və maddələrin özünə məxsus olduğunu, elektron tərəzi ilə narkotik vasitələrin çəkisini müəyyən edərək onları dozalara böldüyünü, qəndqabının içərisindəki və siqaretin gümüşü kağızından olan iki ədəd bükümün içərisindəki ot kütləsinin qurudulmuş marixuana olduğunu, salfetin içində olan toxumların çətənə bitkisinin toxumları olduğunu, penisilin şüşələrində və qırıq ampulada olmuş narkotik vasitələrdən özü üçün istifadə etdiyini bildirmiş, Təqsirləndirilən şəxs qonaq otağında pəncərə tərəfdə divarın dərinliyində quraşdırılmış dəmir seyfi göstərib açaraq həmin seyfin içərisində pul kütləsinin, təxminən 30 ədəd narkotik vasitəhesab edilən «Metadon» adlı həblərin və adlarını xatırlamadığı dərman vasitələrinin olduğunu, həmin narkotik vasitələrin və dərman vasitələrinin özünə məxsus olduğunu bildirmiş, qonaq otağına baxış zamanı oradan dövriyyəsi qanunla qadağan olunmuş başqa maddə və ya əşya aşkar edilməmiş, aşkar edilmiş pul kütləsi sayılmış, məbləğin 33000 (otuz üç min) manat olması müəyyən edilmiş, evin yataq otağına baxış keçirilmiş, yataq otağına baxış zamanı Təqsirləndirilən şəxs otaqda olan çarpayıdakı döşəyin alt hissəsindən bir ədəd sellofan bükümü təqdim edərək həmin bükümün içərisində çəkisi təxminən 50 qram olan narkotik vasitə heroin olduğunu, həmin narkotik vasitənin özünə məxsus olduğunu bildirmiş, həmin büküm açıldıqda içərisində qəhvəyi rəngli toz şəkilli maddə görmüş, yataq otağına baxış zamanı oradan dövriyyəsi qanunla qadağan olunmuş başqa maddə və ya əşya aşkar edilməmiş, evin digər yataq otağına, mətbəxinə, həyətdə olan sanitar qovşağına və köməkçi tikililərə baxış keçirilmiş, oradan dövriyyəsi qanunla qadağan olunmuş hər hansı bir maddə və ya əşya aşkar edilməmiş, baxış zamanı Təqsirləndirilən şəxs yaşadığı evdən aşkar edilmiş maddələr, elektron tərəzi, iki ədəd penisilin şüşəsi, bir ədəd qırıq ampula, salfetə bükülmüş toxumlar, həblər və 33000 manat pul polis əməkdaşları tərəfindən qablaşdırılaraq götürülmüş, daha sonra Təqsirləndirilən şəxs yaşadığı evin arxa tərəfində olan həyətyanı torpaq sahəsində beş ədəd çətənə kolunu göstərərək həmin kolları qurudulmuş marixuana əldə etmək üçün yetişdirdiyini bildirmiş, həmin kollara mütəxəssis tərəfindən baxış keçirildikdən sonra kollar çıxarılaraq müvafiq qaydada qablaşdırılaraq polis əməkdaşları tərəfindən götürülmüş, baxış bitdikdən sonra polis əməkdaşları ilə birlikdə 34-cü PŞ-ə gəlmiş, keçirilmiş tədbirlə bağlı şöbədə polis əməkdaşı tərəfindən protokol tərtib edilmiş, həmin protokola imza etmişdir.